《浣溪沙（南湖望中）》
宋代·陈亮

爽气朝来卒未阑。可能着我屋千间。不须拄笏望西山。

柳外霎时征马骏，沙头尽日白鸥闲。称心容易足君欢。

作者简介：陈亮（1143—1194）原名汝能，后改名陈亮，字同甫，号龙川，婺州永康（今属浙江）人。婺州以解头荐，因上《中兴五论》，奏入不报。孝宗淳熙五年，诣阙上书论国事。后曾两次被诬入狱。绍熙四年光宗策进士第一，状元。授签书建康府判官公事，未行而卒，谥号文毅。所作政论气势纵横，词作豪放，有《龙川文集》《龙川词》，宋史有传。